Z A P I S N I K
 
23. sjednice Vijeća Mjesnog odbora Mlinovi,
održane u četvrtak 20. travnja 2023.
u MO Mlinovi, Jahorinska 5,
s početkom u 19.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Marko Erdeljac, član Vijeća
Zlatko Domljan, član Vijeća
Gordan Vergles, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 22. sjednice koji je jednoglasno prihvaćen.
             Predsjednik Vijeća daje na glasanje dnevni red koji je  jednoglasno prihvaćen.
             Na sjednici je prisutna gđa Bernarda iz Gradske četvrti Podsljeme.
              
DNEVNI RED:

1. Prioriteti za plan malih komunalnih akcija – donošenje zaključka
2. Pravila MO Mlinovi – donošenje
3. Poslovnik MO Mlinovi - donošenje
4. Tekuća problematika 
5. Pitanja, prijedlozi i obavijesti


1) Prioriteti za plan malih komunalnih akcija 

Prijedlog MO Mlinovi za asfaltiranje Bitorajske ulice u 2023. godini nije prihvaćen od strane stanovnika te ulice jer smatraju ako u međuvremenu dođe do realizacije planirane sanacije može biti problem ako se ulica sada asfaltira.

VMO Mlinovi jednoglasno donosi zaključak da se u 2023. godini asfaltira ulica Mlinovi od kč broja 61 do 132 a ako nije moguće onda od kč. broja 61 do 91.


2) Pravila MO Mlinovi 

Gđa Bernarda iz Gradske četvrti Podsljeme izvještava nazočne da se mijenja Statut Grada Zagreba pa se moraju uskladiti Pravila i Poslovnici svih MO u Gradu Zagrebu. Skrenula je pozornost na članak 9. Pravila MO u kojem je predviđeno utvrđivanje dana (datuma) obilježavanja MO, za sve MO u Gradu Zagrebu te se MO Mlinovi o istome treba očitovati i odrediti datum. Rok očitovanja/izglasavanja je svibanj 2023. godine.

VMO Mlinovi donosi zaključak da će na sljedećoj sjednici usvojiti datum obilježavanja MO. Postavlja pitanje Gradskoj četvrti koje su mogućnosti financiranja prilikom obilježavanja dana MO Mlinovi, tj. za koje točno svrhe se sredstva mogu utrošiti. 

Nakon provedene rasprave VMO Mlinovi jednoglasno donosi zaključak kojim su Pravila primljena na znanje. Također VMO Mlinovi postavlja pitanje razlike između teksta označenog zeleno i crveno i traži pojašnjenje na koji dio teksta se mogu davati prijedlozi i sugestije za izmjene i dopune te koji su rokovi za isto.


3) Poslovnik MO Mlinovi 

Nakon provedene rasprave VMO Mlinovi jednoglasno donosi zaključak kojim je Poslovnik primljen na znanje. Također VMO Mlinovi postavlja pitanje razlike između teksta označenog zeleno i crveno i traži pojašnjenje na koji dio teksta se mogu davati prijedlozi i sugestije za izmjene i dopune te koji su rokovi za isto.

4) Tekuća problematika

4.1. Predsjednik Vijeća izvještava po pitanju Jahorinske ulice da je Ministarstvo unutarnjih poslova (MUP) odbilo prijedlog VMO Mlinovi da se postavi prometni znak zone usporenog prometa. Čeka se odgovor na dopis Gradskog ureda za promet kojim je MUP-u uputio novi prijedlog prema kojem bi i Lovćenska i Jahorinska ulica bile zone usporenog prometa (30 km/sat).
4.2. Predsjednik Vijeća izvještava da je zaprimio zahtjev stanovnice iz ulice Mlinovi 21 koja se žalila da se mladi sakupljaju na klupici na autobusnoj stanici te je predložila premještanje iste.
4.3. Predsjednik Vijeća izvještava da je pozvan zajedno s predsjednikom Gradske četvrti Podsljeme g. Kompesakom 26. travnja 2023. na sastanak s Povjerenstvom za ploče za označavanje imena ulica i trgova, spomenike, skulpture, spomen ploče, sakralna obilježja i umjetničke instalacije Gradske skupštine Grada Zagreba.


5) Pitanja, prijedlozi i obavijesti

5.1. Član Vijeća Marko Erdeljac predlaže da se ponovi zahtjev VMO Mlinovi da se postave kamere za nadzor javnih površina koje VMO Mlinovi prihvaća s 4 glasa ZA i jedan SUZDRŽAN (Zlatko Domljan). 

5.2. Član Vijeća Marko Erdeljac predlaže da VMO Mlinovi uputi nadležnima zahtjev da se odvoz komunalnog otpada po glavnoj ulici Mlinovi ne odvija u vrijeme jutarnje i popodnevne gužve (ujutro između 7-9 i popodne između 16-17:30 sati) već kasnije koje VMO Mlinovi jednoglasno prihvaća. 

5.3. Član Vijeća Marko Erdeljac predlaže da se ponovi zahtjev VMO Mlinovi u vezi postavljanja rasvjetne lampe na Šumskim stubama koje VMO Mlinovi jednoglasno prihvaća. 

 
Sjednica je završena u 20:08 sati.
       
KLASA: 024-08/23-003/776
URBROJ: 251-13-11-2/003-23-2
Zagreb, 20. travnja 2023.
      

Zapisnik obradila:
Mirela Gašpert Bertić 

                 Zapisnik sastavila:
	Silva Vresk, potpredsjednica Vijeća   
                                                                                
	    







                                                                                                               Predsjednik Vijeća
Mjesnog odbora Mlinovi
                                                                                                            Sendi Numan



